Etna

Etna je z (oficielnej) wysokosću 3357 metrowhttps://www.ct.ingv.it/index.php/formazione-e-divulgazione/news/303-l-etna-si-supera-nuovo-record-di-altezza-a-3357-metri najwyši aktiwny wulkan w Europje a zdobom najwyša hora italskeje kupy Sicilska. Nadeńdźe so mjez městomaj Catania a Messina na sewjerowuchodźe kupy a słuša wot lěta 2013 do swětoweho herbstwa UNESCO.

Wón je najwyši wjeršk we wokruhu nimale 1000 kilometrow. Najbliša hora, kotraž je wyša hač Etna, je Marmolada w Dolomitach. Hórski masiw rozpřestrěwa so na nimale 1250 kwadratnych kilometrach a ma wobjim wot 250 kilometrow. Dokładna wysokosć njeda so rjec, dokelž so při wubuchnjenju hustodosć přeměnja.

Etna nasta před 600.000 lětami při wuchodnym brjoze Sicilskeje na městnje, hdźež pokazachu so před milionu lět prěnje wulkaniske aktiwity. Hora ma štyri kratry na wjeršku a nimale 400 pódlanske kratry při swojich bokach, přez kotrež so při wubuchnjenju lawa wuliwa. Wulkan steji na tak mjenowanym Messinskim mylenju, tektonisce njeměrnym pasmje, hdźež dóńdźe tež husto k sylnym zemjerženjam.

 Žórła 

 Wotkazaj 

 Webstrona nacionalneho parka (italsce/jendźelsce)

Kategorija:Hora w Italskej
Kategorija:Sicilska
Kategorija:Hora w Europje
Kategorija:Wulkan